ቀይ መስቀል ለፕሬዝደንት ግርማ የምስጋና ስጦታ አበረከተ
አዲስ አበባ፤ መስከረም 22/2006 (ዋኢማ) – የኢትዮጵያ ቀይ መስቀል ማህበር ለኢፌድሪ ፕሬዝደንት ግርማ ወልደጊዮርጊስ የምስጋና ስጦታ አበረከተ።የማህበሩ ምክትል ፕሬዝደንት ዶክተር መሀመድ ረጃ ፕሬዝደንት ግርማ የማህበሩ የበላይ ጠባቂ በመሆን ያበረከቱት አስተዋጾ ለእቅዶቻቸው መሳካት ትልቅ ሚና እንዳበረከቱ ተናግረዋል፡፡የሪፖርተራችን ያየሰው ሽመልስ ዘገባ እንደሚያመለክተው ፕሬዝደንት ግርማ ላለፉት 12 አመታት የኢትዮጵያ ቀይ መስቀል ማህበር የበላይ ጠባቂ ሆነው ሰርተዋል።እንደ ኢሬቴድ ዘገባ ፕሬዝደንት ግርማ ለማህበሩ የሚያደርጉትን እገዛ አጠናክረው እንደሚቀጥሉም በስነስርአቱ ላይ ቃል ገብተዋል።